CELEX: 32019R0922
Language: hr
Date: 2019-06-03 00:00:00
Title: Provedbena uredba Komisije (EU) 2019/922 od 3. lipnja 2019. o razvrstavanju određene robe u kombiniranu nomenklaturu

6.6.2019   
               
               
                  HR
               
               
                  Službeni list Europske unije
               
               
                  L 148/4
               
            
         PROVEDBENA UREDBA KOMISIJE (EU) 2019/922
         od 3. lipnja 2019.
         o razvrstavanju određene robe u kombiniranu nomenklaturu
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
         budući da:
         
                     (1)
                  
                  
                     Radi osiguravanja jedinstvene primjene kombinirane nomenklature koja je priložena Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.
                  
               
                     (2)
                  
                  
                     Uredbom (EEZ) br. 2658/87 utvrđena su opća pravila o tumačenju kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela te koja je utvrđena posebnim odredbama Unije radi primjene tarifnih i drugih mjera povezanih s trgovinom robom.
                  
               
                     (3)
                  
                  
                     U skladu s navedenim općim pravilima robu opisanu u stupcu (1) tablice u Prilogu ovoj Uredbi trebalo bi na temelju obrazloženja navedenog u stupcu (3) razvrstati u odgovarajuću oznaku KN iz stupca (2).
                  
               
                     (4)
                  
                  
                     Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.
                  
               
                     (5)
                  
                  
                     Mjere predviđene ovom Uredbom u skladu su s mišljenjem Odbora za carinski zakonik,
                  
               DONIJELA JE OVU UREDBU:
         
            Članak 1.
            Roba iz stupca (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.
         
         
            Članak 2.
            U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.
         
         
            Članak 3.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 3. lipnja 2019.
            
               
                  Za Komisiju,
               
               
                  u ime predsjednika,
               
               Stephen QUEST
               
                  Glavni direktor
               
               
                  Glavna uprava za oporezivanje i carinsku uniju
               
            
         
         
            (1)  SL L 269, 10.10.2013., str. 1.
         
         
            (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).
      
      
         
            PRILOG
            
                        Opis robe
                     
                     
                        Razvrstavanje
                        (oznaka KN)
                     
                     
                        Obrazloženje
                     
                  
                        (1)
                     
                     
                        (2)
                     
                     
                        (3)
                     
                  
                        Proizvod, koji se sastoji od finih granula bež boje, koje sadržavaju bijele čestice, u rasutom stanju.
                        Proizvod sadržava:
                        
                                    —
                                 
                                 
                                    metionin,
                                 
                              
                                    —
                                 
                                 
                                    cistin,
                                 
                              
                                    —
                                 
                                 
                                    kalcijev pantotenat,
                                 
                              
                                    —
                                 
                                 
                                    tiamin klorhidrat,
                                 
                              
                                    —
                                 
                                 
                                    piridoksin klorhidrat,
                                 
                              
                                    —
                                 
                                 
                                    para-aminobenzojevu kiselinu,
                                 
                              
                                    —
                                 
                                 
                                    ekstrakt prosa (Panicum miliaceum),
                                 
                              
                                    —
                                 
                                 
                                    ekstrakt pšeničnih klica,
                                 
                              
                                    —
                                 
                                 
                                    medicinski kvasac,
                                 
                              
                                    —
                                 
                                 
                                    željezo,
                                 
                              
                                    —
                                 
                                 
                                    cink,
                                 
                              
                                    —
                                 
                                 
                                    bakar (u kompleksu),
                                 
                              i pomoćne tvari.
                        U daljnjem proizvodnom procesu proizvod se homogenizira kako bi se mogao puniti u kapsule.
                        Proizvod je namijenjen za uporabu kao dodatak prehrani za zaustavljanje opadanja kose i ubrzavanje njezina rasta. Može biti koristan i u slučaju suhe i ljuskave kože, svrbeža i seboreje, te za jačanje noktiju.
                     
                     
                        2106 90 92 
                     
                     
                        Razvrstavanje se utvrđuje u skladu s općim pravilima 1 i 6 za tumačenje kombinirane nomenklature i nazivima oznaka KN 2106 , 2106 90  i 2106 90 92 .
                        Proizvod je pripravak u rasutom stanju koji pretežno sadržava hranjive tvari (bjelančevine, osnovne vitamine i minerale) potrebne za poticanje rasta zdrave kose i noktiju. Stoga je razvrstavanje proizvoda u tarifni broj 3003  isključeno (vidjeti i napomene s objašnjenjem Harmoniziranog sustava uz tarifni broj 3003 , treći i šesti stavak).
                        Stoga je proizvod prehrambeni proizvod nespomenut niti uključen na drugom mjestu (vidjeti i napomene s objašnjenjem Harmoniziranog sustava uz tarifni broj 2106 , drugi stavak, točku (16)).
                        Proizvod se stoga razvrstava u oznaku KN 2106 90 92  kao prehrambeni proizvod nespomenut niti uključen na drugom mjestu.